stanford-oval/wikipedia huggingface dataset:
סקיי ניוז
סקיי ניוז וישראל

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה. יש להרחיב על הנאמר.
ב-23 בנובמבר 2023 במהלך מלחמת חרבות ברזל התקיים ראיון של המגישה קיי ברלי עם אילון לוי דובר מטעם משרד ראש הממשלה בשאלת שחרור החטופים. המראיינת שאלה "האם זה שישראל משחררת 150 פלסטינים ומקבלת בתמורה 50 ילדים אומר שישראל לא מעריכה את חייהם של הפלסטינים כשווים לחייהם של הישראלים?".
במהלך ריאיון עם חבר הכנסת דני דנון שהציע (במשותף עם חבר הכנסת רם בן ברק) הגירה מרצון של תושבי עזה, כינתה המראיינת בל דונאטי את ההצעה "טיהור אתני" והשוותה את המצב בעזה לשואה. מאוחר יותר פרסמה הרשת התנצלות בשידור.
ב-31 ביולי 2024 במהלך סיקור ההתנקשות באסמאעיל הנייה, אמרה כתבת הרשת בביירות, אלכס קרופורד כי "הנייה היה מנהיג מאוד מתון".
הערות שוליים

↑  ישראל רוזנבלט, בריטניה נכנסה לעידן שלוויזת הלווינים, מעריב, 6 בפברואר 1989
↑  בלומברג, לונדון, ‏חברות הכבלים בבריטניה ישדרו את ערוץ החדשות של בי-בי-סי, באתר גלובס, 2 בספטמבר 1997
↑  סוכנויות הידיעות, ניוז קורפ ביטלה את השקת ערוץ החדשות סקיי ניוז בארה"ב בשל חשש לקניבליזציה של פוקס ניוז, באתר TheMarker‏, 17 באוגוסט 2003
↑  אריק פאנר, האביב הערבי מעצב מחדש את שוק החדשות בטלוויזיה, באתר TheMarker‏, 27 בנובמבר 2011
↑   סוכנויות הידיעות, פוקס ודיסני נכנעו: מוכרות את שארית מניות סקיי לקומקסט ב-15 מיליארד ד', באתר TheMarker‏, 26 בספטמבר 2018
↑  איתמר אייכנר, המראיינת הבריטית הדהימה: "פי 3 אסירים ישוחררו כי חיי פלסטינים שווים פחות?", באתר ynet, 23 בנובמבר 2023
↑  כרמל שטרן, ‏סילוף, חוסר התחשבות ותקיפה: היסטוריית ההסתבכויות של מגישת "סקיי ניוז", באתר ‏מאקו‏, 24 בנובמבר 2023
↑  איתמר אייכנר, יוזמת הטרנספר מרצון של הח"כים דנון ובן ברק: העולם יקלוט פליטים פלסטינים, באתר ynet, 14 בנובמבר 2023
↑  המראיינת ב"סקיי ניוז" השוותה את הנעשה בעזה לשואה - הרשת התנצלה, באתר ישראל היום, 26 בינואר 2024
↑  Richard Ashmore, Sky News descends into shouting match with host and guest in heated row, Express.co.uk, ‏26 בינואר 2024 (באנגלית)
↑  כתבת סקיי ניוז: "הנייה היה מנהיג מאוד מתון", באתר ‏מאקו‏, 31 ביולי 2024
סטיבן אדמס

| --- | --- |

סטיבן אדמס, 2021
 לידה:  20 ביולי 1993 (בן 31) רוטורואה שבניו זילנד
 עמדה:  סנטר
 גובה:  2.11 מטרים
 מספר:  12
 מכללה:  אוניברסיטת פיטסבורג
 דראפט:  בחירה מספר 12, 2013 אוקלהומה סיטי ת'אנדר
 קבוצות כשחקן
 2013–2020 2020–2021   2021–2024 2024–:  אוקלהומה סיטי ת'אנדר ניו אורלינס פליקנס ממפיס גריזליס יוסטון רוקטס
 הישגים כשחקן
 חמישיית הרוקיז השנייה של העונה (2014)
סטיבן פונאקי אדמס (באנגלית: Steven Funaki Adams; נולד ב-20 ביולי 1993) הוא כדורסלן ניו זילנדי, המשחק בעמדת הסנטר בקבוצת יוסטון רוקטס מליגת ה-NBA. אדמס שיחק עונה אחת במדי אוניברסיטת פיטסבורג ונבחר במקום ה-12 בדראפט של 2013.
ראשית חייו

אדמס נולד בניו זילנד, וגדל ברוטורואה. אדמס הוא הצעיר מבין 18 הילדים שנולדו לאביו, מחמש נשים שונות. שישה מאחיו שיחקו בנבחרת ניו זילנד בכדורסל ואחותו, ואלרי אדמס, זכתה 4 פעמים בתואר אלופת העולם לנשים ופעמיים אלופה אולימפית בהדיפת כדור ברזל. בנעוריו חלם אדמס להיות חקלאי, אך מותו של אביו מסרטן כשסטיבן היה בגיל 13 שינה את תוכניותיו. על מנת להתגבר על מות האב, אחיו העביר אותו לתיכון פרטי בוולינגטון, שם החל לעסוק בכדורסל. בשנת 2011 שיחק אדמס בקבוצת "וולינגטון סיינטס" מהליגה הבכירה בניו זילנד. הוא זכה בתואר רוקי העונה וסייע לקבוצתו לזכות באליפות באותה שנה.
בשנת 2012 עבר לארצות הברית ושיחק במשך סמסטר אחד בתיכון נוטרה-דאם במסצ'וסטס. בסיום השנה דורג אדמס במקום השישי ברשימת "100 השחקנים של שנתון 2012" שנערכה על ידי רשת ESPN.
קריירת מכללות

בעונת 2012-13 שיחק אדמס במדי אוניברסיטת פיטסבורג ונבחר לנבחרת הרוקיז של הביג איסט. הוא קלע 7.2 נקודות, ב-57.1% קליעה מהשדה, לקח 6.2 ריבאונדים וחסם פעמיים בממוצע למשחק. הנתונים שהציג הציבו את אדמס במקום הראשון באחוזי קליעה, במקום השני בחסימות ובמקום השישי בריבאונדים עבור שחקן בשנה הראשונה בהיסטוריה של אוניברסיטת פיטסבורג. ב-2 באפריל 2013 הודיע אדמס על כוונתו להתמודד בדראפט ה-NBA.
קריירה ב-NBA > אוקלהומה סיטי ת'אנדר

אדמס נבחר במקום ה-12 בדראפט על ידי אוקלהומה סיטי ת'אנדר והפך להיות לשחקן הניו זילנדי הראשון שנבחר בסיבוב הראשון של הדראפט. ב-12 ביולי חתם על החוזה ובאותו יום סייע לאוקלהומה לזכות באליפות ליגת הקיץ של אורלנדו, לאחר ניצחון 85 - 77 על יוסטון רוקטס.
ב-8 בנובמבר 2013 השיג את הדאבל-דאבל הראשון שלו כשקלע 17 נקודות ולקח 10 ריבאונדים בניצחון 119 - 110 על דטרויט פיסטונס. ב-22 במאי 2014 נבחר אדמס לחמישייה השנייה של הרוקיז במסגרת משחקי האולסטאר.
ב-22 באוקטובר 2014 ניצלה אוקלהומה את הזכות שהייתה לה והאריכה את חוזהו של אדמס ל-3 עונות.
בעונת 2014/15 הפך אדמס לשחקן חמישייה על חשבונו של קנדריק פרקינס. חשיבותו עלתה עוד יותר בעקבות הפציעות של קווין דוראנט וראסל ווסטברוק והדבר התבטא בעליית מספר הדקות שקיבל בממוצע מ-14.8 בעונה הראשונה ל-25.3 בעונה השנייה. ב-16 בנובמבר 2014 השיג שיא קריירה כשסיים עם 6 חסימות בהפסד 65 - 69 ליוסטון רוקטס. ב-21 בינואר 2015 קבע שיא קריירה נוסף כשלקח 20 ריבאונדים בניצחון על וושינגטון וויזארדס. ב-9 בפברואר נאלץ להחמיץ 3 שבועות עקב ניתוח שעשה באצבעו.
ב-23 באוקטובר 2015 האריכה אוקלהומה את החוזה עם השחקן עד סוף עונת 2016/17. שנה לאחר מכן סיכם עם אוקלוהמה להארכת חוזה ל-4 שנים נוספות במהלכן ירוויח כמאה מיליון דולר.
קריירה ב-NBA > ניו אורלינס פליקנס

ב-24 בנובמבר 2020 נשלח אדמס לניו אורלינס פליקנס, במסגרת טרייד בין ארבע קבוצות בו הצטרף לקבוצה גם אריק בלדסו.
קריירה ב-NBA > ממפיס גריזליס

באוגוסט 2021 הועבר עם אריק בלדסו, זאייר ויליאמס ו-2 בחירות דראפט עתידיות בטרייד לממפיס גריזליס, תמורת יונאס ולנצ'יונאס, טריי מרפי ובי. ג'יי. בוסטון.
סטטיסטיקות הקריירה > בליגת המכללות

| עונה | קבוצה | משחקים | חמישייה | דקות |  % מהשדה |  % משלוש |  % מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2012/2013 | פיטסבורג | 32 | 32 | 23.4 | 0.571 | 0.000 | 0.443 | 6.3 | 0.6 | 0.7 | 2.0 | 7.2 |
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2013/2014 | אוקלהומה | 81 | 20 | 14.8 | 0.503 | 0.000 | 0.581 | 4.1 | 0.5 | 0.5 | 0.7 | 3.3 |
| 2014/2015 | אוקלהומה | 70 | 67 | 25.3 | 0.544 | 0.000 | 0.502 | 7.5 | 0.9 | 0.5 | 1.2 | 7.7 |
| 2015/2016 | אוקלהומה | 80 | 80 | 25.2 | 0.613 | 0.000 | 0.582 | 6.7 | 0.8 | 0.5 | 1.1 | 8.0 |
| 2016/2017 | אוקלהומה | 80 | 80 | 29.9 | 0.571 | 0.000 | 0.611 | 7.7 | 1.1 | 1.1 | 1.0 | 11.3 |
| 2017/2018 | אוקלהומה | 76 | 76 | 32.7 | 0.629 | 0.000 | 0.559 | 9.0 | 1.2 | 1.2 | 1.0 | 13.9 |
| 2018/2019 | אוקלהומה | 80 | 80 | 33.4 | 0.595 | 0.000 | 0.500 | 9.5 | 1.6 | 1.5 | 1.0 | 13.9 |
| 2019/2020 | אוקלהומה | 63 | 63 | 26.7 | 0.592 | 0.333 | 0.582 | 9.3 | 2.3 | 0.8 | 1.1 | 10.9 |
| 2020/2021 | ניו אורלינס | 58 | 58 | 27.7 | 0.614 | 0.000 | 0.444 | 8.9 | 1.9 | 0.9 | 0.7 | 7.6 |
| 2021/2022 | ממפיס | 76 | 75 | 26.3 | 0.547 | 0.000 | 0.543 | 10.0 | 3.4 | 0.9 | 0.8 | 6.9 |
| 2022/2023 | ממפיס | 42 | 42 | 27.0 | 0.597 | 0.000 | 0.364 | 11.5 | 2.3 | 0.9 | 1.1 | 8.6 |
| קריירה |  | 706 | 641 | 26.8 | 0.587 | 0.067 | 0.536 | 8.2 | 1.5 | 0.9 | 1.0 | 9.2 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2013/2014 | אוקלהומה | 18 | 0 | 18.4 | 0.689 | 0.000 | 0.348 | 4.1 | 0.2 | 0.1 | 1.3 | 3.9 |
| 2015/2016 | אוקלהומה | 18 | 18 | 30.7 | 0.613 | 0.000 | 0.630 | 9.5 | 0.7 | 0.5 | 0.8 | 10.1 |
| 2016/2017 | אוקלהומה | 5 | 5 | 31.4 | 0.643 | 0.000 | 0.364 | 6.8 | 1.4 | 1.2 | 1.8 | 8.0 |
| 2017/2018 | אוקלהומה | 6 | 6 | 33.3 | 0.587 | 0.000 | 0.692 | 7.5 | 1.5 | 0.7 | 0.7 | 10.5 |
| 2018/2019 | אוקלהומה | 5 | 5 | 31.8 | 0.667 | 0.000 | 0.375 | 7.2 | 1.4 | 1.0 | 1.0 | 11.8 |
| 2019/2020 | אוקלהומה | 7 | 7 | 30.0 | 0.596 | 0.000 | 0.450 | 11.6 | 1.3 | 0.6 | 0.3 | 10.1 |
| 2021/2022 | ממפיס | 7 | 5 | 16.3 | 0.429 | 0.000 | 0.545 | 6.4 | 2.1 | 0.1 | 0.1 | 3.4 |
| קריירה |  | 66 | 46 | 26.1 | 0.614 | 0.000 | 0.535 | 7.4 | 1.0 | 0.5 | 0.9 | 7.7 |
הערות שוליים

1 2  יאיר קטן, משפחת אדאמס, הדור הבא / "קטן וקולע", באתר ynet, 28 בנובמבר 2014
↑  Steven Adams – Basketball Recruiting – Player Profiles, ESPN.com, 30 March 2012
↑   אלעד זאבי, הפתעות במשקל כבד, באתר הארץ, 28 ביוני 2013
↑  Thunder Signs Steven Adams and Andre Roberson, NBA.com, 12 July 2013
↑  Recap: Thunder 85, Rockets 77, NBA.com, 12 July 2013
↑  DARNELL MAYBERRY, OKC Thunder: Steven Adams shines again as Thunder trims Pistons, NewOK.com, 8 November 2013
↑  Steven Adams Named to All-Rookie Second Team, NBA.com, 22 May 2014
↑  Thunder Exercises Options on Adams, Roberson Jones and Lamb, NBA.com, 22 October 2014
↑  Harden leads Rockets past Thunder, NBA.com, 16 November 2015
↑  KD2DC game yields Thunder win, 105-103 over Wizards in OT, NBA.com, 21 January 2015
↑  Thunder Exercises Options on Adams, Roberson and McGary ,NBA.com, 23 October 2015
↑  מערכת וואלה! ספורט‏, אוקלהומה סיטי סיכמה עם ויקטור אולדיפו וסטיבן אדאמס על הארכת חוזה, באתר וואלה, 31 באוקטובר 2016
↑  הפליקנס מצרפים את אדמס ובלדסו, באתר הקבוצה, 24 בנובמבר 2020
| --- | --- |
בקרת זהויות :  ISNI: 0000 0004 4806 9007  LCCN: no2015052956  VIAF: 315605286   WorldCat (עם VIAF): 315605286
סויוז 3

סויוז 3 (ברוסית: Союз 3, "ברית 3") הייתה חללית סויוז מדגם סויוז 7K-OK. השיגור סימן המשימה המאוישת הראשונה ששוגרה אחרי מותו של הקוסמונאוט ולדימיר קומארוב אשר נספה במשימת סויוז 1. את החללית אייש הקוסמונאוט גאורגי ברגובוי ומשימתו העיקרית הייתה לבצע תמרוני עגינה עם סויוז 2, ששוגרה יום קודם.
על פי התוכנית המקורית, סויוז 1 וסויוז 2 היו אמורות לבצע תמרוני עגינה ופעילות חוץ רכבית.
הבקרה הקרקעית הצליחה להביא את שתי החלליות למרחק של 200 מטר אחת מהשנייה לפני שברגובוי קיבל את השליטה של החללית לסיום העגינה. ברגובוי הצליח לצמצם את המרחק למטר אחד, אולם שלושה ניסיונות לביצוע העגינה כשלו. לבסוף, כמעט כל הדלק שהוקצה לעגינה הסתיים כך שהמשימה בוטלה. האשמה נפלה על ברגובוי.
סויוז 2 הונחתה ב־28 באוקטובר ויומיים אחר כך הונחתה סויוז 3.
תאונת המטוס שבה נהרג יורי גגארין התרחשה במהלך אימון של ברגובוי לקראת משימה זו.
למרות שמטרה מרכזית של השיגור לא בוצע, בעיתונות הסובייטית שיבחו את המשימה והצלחותיה. צוות הנדסי הפיק לקחים מהאירוע ומתכונת תהליך עגינה שונתה בהמשך.
הצוות

גאורגי ברגובוי
ולדימיר שטאלוב - גיבוי
סויוז 32

סויוז 32 (ברוסית: Союз-32) היא חללית מסדרת סויוז שהמריאה ב־25 בפברואר 1979 מקוסמודרום בייקונור שבקזחסטן. המטרה המרכזית הייתה עגינה בתחנת החלל סאליוט 6.
צוות

ולדימיר ליאחוב - מפקד
ואלרי ריומין - מהנדס טיסה
צוות גיבוי

לאוניד פופוב - מפקד
ולנטין לבדב - מהנדס טיסה
תיאור המשימה

"סויוז 32" שוגרה ב-25 בפברואר 1979 מקוסמודרום בייקונור. החללית נבנתה על ידי תאגיד הטילים והחלל אנרגיה. זו הייתה חללית סויוז מדגם סויוז 7K-T. השיגור בוצע מכן שיגור מס' 31 בעזרת משגר סויוז U.
מטרת המשימה הייתה לעגון בתחנת החלל סאליוט 6 ולהביא משלחת קבועה השלישית. העגינה בוצעה ב־26 בפברואר בתא העגינה הקדמי. לאחר העגינה, הצוות עבר לתחנת החלל ולאחר התארגנות החל בביצוע תוכנית מדעית בכך החלה לפועל משלחת מס' 3.
ב־11 באפריל הייתה צריכה להתחבר לתחנת החלל החללית סויוז 33, אך בעקבות תקלה טכנית במדחף העגינה לא בוצעה והחללית חזרה לכדור הארץ. חקר האירע הביא למסקנה שתקלה דומה עלולה הלתרחש בחלליות אחרות מדגם זה לרבות "סויוז 32". בעקבות כך טיסות מאוישות נעצרו עד לתיקון המדחף. לאחר סיום שדרוג המדחף ביוני 1979 לחלל שוגרה חללית החללית סויוז 34 הלא מאוישת כתוכנית גיבוי והתחברה לתחנת החלל הסאליוט 6.
ב־13 ביוני החללית סויוז 32 התנתקה מתחנת החלל וחזרה לכדור הארץ ללא הצוות.
סויוז 33

סויוז 33 (ברוסית: Союз-33) הייתה חללית מסדרת סויוז שהמריאה ב־10 באפריל 1979 מקוסמודרום בייקונור שבקזחסטן במסגרת תוכנית אינטרקוסמוס.
צוות

ניקולאי רוקאבישניקוב - מפקד
בולגריה גאורגי איוואנוב - קוסמונאוט חוקר
צוות > צוות גיבוי

יורי רומננקו - מפקד
בולגריה אלכסנדר אלכסנדרוב - קוסמונאוט חוקר
תיאור המשימה

"סויוז 33" שוגרה ב-10 באפריל 1979 מקוסמודרום בייקונור. החללית נבנתה על ידי תאגיד הטילים והחלל אנרגיה. זו הייתה חללית סויוז מדגם סויוז 7K-T. השיגור בוצע מכן שיגור מס' 31 בעזרת משגר סויוז U.
החללית הייתה צריכה לעגון בתחנת החלל סאליוט 6 ולהביא משלחת ביקור, אך במהלך ההתקרבות לתחנת החלל התברר שקיימת בעיה במנוע הראשי של החללית. לאחר התייעצות עם מרכז הבקרה, סוכם על הפסקת תהליך העגינה. החללית חזרה לכדור הארץ בעזרת מנוע עזר בלבד. בעקבות ניצול מנוע עזר הקוסמונאוטים סבלו מעומס g גבוה אך הנחיתה הסתיימה בשלום.
בעקבות כישלון בחיבור לסאליוט 6 היה צורך לארגן מחדש כל תוכנית השיגורים לשנת 1979 במטרה להביא לתחנת החלל חללית אחרת. כמו כן היה חשש לתקלה דומה במנוע הראשי של החללית סויוז 32 שהייתה מחוברת לתחנת החלל.
סויוז 30

סויוז 30 (ברוסית: Союз-30) היא חללית מסדרת סויוז שהמריאה ב-27 ביוני 1978 מקוסמודרום בייקונור שבקזחסטן במסגרת תוכנית אינטרקוסמוס.
צוות

פיוטר קלימוק - מפקד
פולין מירוסלב הרמשבסקי -  קוסמונאוט-חוקר
צוות > צוות גיבוי

ואלרי קובסוב - מפקד
פולין זנון יאנקובסקי - קוסמונאוט-חוקר
תיאור המשימה

"סויוז 30" שוגרה ב-27 ביוני 1978 מקוסמודרום בייקונור. החללית נבנתה על ידי תאגיד הטילים והחלל אנרגיה. זו הייתה חללית סויוז מדגם סויוז 7K-T.
החללית הייתה צריכה לעגון בתחנת חלל סאליוט 6 ולהביא משלחת ביקור השלישית, והעגינה בוצעה ב-28 ביוני לתא העגינה האחורי. לאחר העגינה עבר הצוות לתחנת החלל בה שהו כבר באותה העת ולדימיר קובליונוק ואלכסנדר איוואנצ'נקוב במסגרת פעילות של משלחת מס' 2. במשך שבוע ביצע הצוות שמנה ארבעה אנשים מספר ניסויים בתחומי הטכנולוגיה, הביולוגיה והרפואה. בנוסף בוצעו צילומי פולין מהחלל.
ב-5 ביולי 1978 הקוסמונאוטים חזרו לחללית סויוז 30 נכנסו לתא החללית התנתקו מתחנת החלל וחזרו לכדור הארץ. הנחיתה עברה ללא בעיות והם נחתו בשטח קזחסטן של כיום כמתוכנן.
ססיליה מיירליס

| --- | --- |

ססיליה מיירליס
 לידה:  7 בנובמבר 1901 ריו דה ז'ניירו, ברזיל 
 פטירה:  9 בנובמבר 1964 (בגיל 63) ריו דה ז'ניירו, ברזיל 
 מדינה:  ברזיל 
 שפות היצירה:  פורטוגזית, פורטוגזית ברזילאית 
 זרם ספרותי:  מודרניזם 
 בן או בת זוג:  Fernando Correia Dias (24 באוקטובר 1922–1935) 
 צאצאים:  Maria Fernanda 
 מספר צאצאים:  3 
 פרסים והוקרה:  פרס ז'בוטי (1997)  פרס מאשאדו די-אסיס (1965) 
 חתימה:   
 
ססיליה בנוידאס דה קרבאליו מאירלס (בפורטוגזית: Cecília Benevides de Carvalho Meireles; ריו דה ז'ניירו, 7 בספטמבר 1901 – ריו דה ז'ניירו, 9 בספטמבר 1964) הייתה משוררת, סופרת, מורה, עיתונאית וציירת ברזילאית. היא נחשבת על ידי רבים כסופרת הגדולה הראשונה של הספרות הברזילאית והקול הנשי המרכזי בשירה הברזילאית.
ביוגרפיה

מאירלס נולדה בריו דה ז'ניירו ב-7 בנובמבר 1901. אביה נפטר בטרם נולדה ואמה מתה כאשר היא הייתה רק בת 3 (1904). מיירלס גדלה אצל סבתה, ז'סינטה גרסיה בנוידאס. היא למדה בבית ספר אסטאסיו דה סה בריו דה ז'ניירו עד כיתה ה' ואף הוענקה לה מדליה על הישגים יוצאי דופן על ידי המשורר הידוע אולבו בילק, מחשובי משוררי ברזיל. ב-1917 היא סיימה את לימודי התיכון ב"מכון לחינוך" של ריו דה ז'ניירו.
במהלך הקריירה הספרותית שלה פרסמה מאירלס למעלה מ-50 עבודות מסוגים שונים. ביניהם מאמרים, אסופות שירה, רומנים וספרי ילדים. היא גם כתבה רשימות עבור מרבית המגזינים והעיתונים היוצאים לאור בריו דה ז'ניירו.
יצירותיה הושפעו בעיקר מהזרם המודרניסטי, אך ניתן להבחין גם בהשפעות של זרמים נוספים כגון סימבוליזם, ריאליזם ורומנטיציזם. ב-1938, זכתה ססיליה מאירלס בפרס אולבו בילאק לשירה מטעם האקדמיה הברזילאית לשפה ולספרות, עבור ספרה "מסע" [Viagem]. ב-1934 כאשר שימשה כמורה ייסדה מיירלס את ספריית הילדים הראשונה בריו דה ז'ניירו.
ביוגרפיה > עבודתה בחינוך

כמחנכת, בתחילת הקריירה שלה לימדה מיירליס בבתי ספר יסודיים. בין 1935 ו-1938 מאירלס לימדה באוניברסיטת ברזיל, היום האוניברסיטה הפדרלית של ריו דה ז'ניירו. היא גם העבירה הרצאות באוניברסיטת טקסס ב-1940, על ספרות ותרבות ברזילאית.
ביוגרפיה > עיתונות

מאירליס עסקה גם בכתיבה עיתונאית בנושאי כלכלה בין השנים 1930 ו-1931 כאשר כתבה עבור המגזין "אקונומיק אבזארוור" (Observador Econômico). במהלך שנות ה-30 ו-40, כתבה מיירליס מאמרים רבים על חינוך בעיתונות. היה לה טור קבוע ב"חדשות היום" (Diário de Notícias) של ריו דה ז'ניירו עם חדשות, מאמרים וראיונות, בשם קמאנטריו (Comentátio). מיירליס כתבה טור שבועי בשם "מורים ותלמידים" (Professores e Estudantes) עבור עיתון "הבוקר" (A Manhã), אחד מהעיתונים הנפוצים ביותר בריו דה ז'ניירו באותה תקופה.
ביוגרפיה > שירה

מאירלס החלה לכתוב שירה כשהייתה כבת 9. היא פרסמה את ספר השירה הראשון שלה "אספקטרוס" (Espectros) ב-1919, כאשר הייתה רק בת 18. הספר מכיל שבע סונטות שהושפעו מאוד מהתנועה הסימבולית. לאחר 14 שנות הפסקה מפרסום שירים, פרסמה מאירלס את אחת מבודותיה הגדולות, "מסע" (Viagem) ב-1939. שסימנה את בגרותה הפואטית. יופייה של שירתה הביא לה הכרה רבה הן מצד הקוראים והן מצד הממסד הספרותי. היצירה זכתה בפרס השירה ע"ש אולבו בילאק מטעם האקדמיה הברזילאית לשפה ולספרות, והיא הייתה האישה הראשונה שזכתה בפרס זה. מאירלס הייתה קתולית, וגם כתבה שירים רבים שעסקו בדמויות הקדושים בנצרות, כמו "הרומנטיקה של סנטה ססיליה" (O Romance de Santa Cecília).
ביוגרפיה > ספרות ילדים

מאירלס כתבה שירים, ספרי ילדים וספרי לימוד המשמשים בבתי ספר רבים ברחבי בריו דה ז'ניירו. לתפקידה כמחנכת וכסופרת, העוסקת בנושאי ילדות, נודע מקום חשוב בהתפתחות ספרות הילדים הברזילאית ובדיונים על חינוך ילדים. ב־1934 הקימה ססיליה מאירלס את ספריית הילדים הראשונה בארץ, והביאה לשירת הילדים את המוזיקליות האופיינית של יצירותיה.
ביוגרפיה > מסעותיה בעולם

מיירליס נהגה לבקר ולהרצות במקומות רבים בעולם, לרבות ארצות הברית, מקסיקו, הודו, צ׳ילה, פורטוגל, איטליה וישראל. היא כתבה יומני מסע וספרי שירה רבים במהלך מסעותיה. אהבתה הגדולה למסעות באה ליד ביטוי גם בזכרונותיה: "לטייל משמעותו התבוננות בדרך ולחוות אותה בכל חיותה, ואם אפשר למלוא עומקה, בנוסף לטייל היא צורה נוספת של מדיטציה". (תרגום הזכרונות "שחר באוויר" Madrugada no Ar).
אותות כבוד בהם זכתה והנצחת מורשתה

1939 - פרס אולאבו בילאק מהאקדמיה הברזילאית לספרות.
1942 - מאירלס התמנתה לחברת כבוד בקבינט הפורטוגזי לקריאה.
1962 - פרס תרגום לתיאטרון הוענק לה על ידי האגודה הברזילאית לביקורת האמנות.
1963 - פרס ז'בוטי הוענק לה עבור התרגום לספר פואמות ישראליות (Poemas de Israel)
1964 - פרס ז'בוטי לשירה הוענק לה עבור ספרה סולומברה (Solombra)
1965 - קבלה את הפרס מאשאדו די-אסיס
1989 - לאחר מותה הבנק של ברזיל הנציח את דמותה על שטר 100 קורזאדו חדש (המטבע הברזילאי באותו תקופה).
הערות שוליים

↑  Catarina Oliveira, Cecília Meireles, info escola (בפורטוגזית)
↑  The Editors of Encyclopaedia Britannica, Cecília Meireles, Encyclopaedia Britannica (באנגלית)
1 2  Cecília Meireles, ebiografia (בפורטוגזית)
1 2 3  Vida e obra de Cecília Meireles, Mundo Educação
1 2  Resumo sobre Cecília Meireles, Resumo Escola (בפורטוגזית)
↑  Cristiane Silva Méllo, Maria Cristina Gomes Machado, AS CONTRIBUIÇÕES DE CECÍLIA
MEIRELES PARA A LEITURA E A
LITERATURA INFANTIL
↑  Karla Renata Mendes, A viagem em Cecília Meireles: aventuras líricas através da crônica
↑  número 15-16, memoria chilena - Biblioteca Nacional de Chile (בספרדית)
↑  Antônio Miranda, Brazilian Poetry, antonio miranda (באנגלית)
↑  Cecília Meireles e a Índia (בפורטוגזית)
↑  Poetry and the Realm of the Public Intellectual: The Alternative Destinies of Gabriela Mistral, Cecilia Meireles, and Rosario Castellanos, Routledge, 2007
↑  נעמת, בית סיסיליה
↑  Daniela Diana, Cecília Meireles, toda matéria
↑  Cecília Meireles, Globo Educação (בפורטוגזית)
| --- | --- |
בקרת זהויות :  NLI: 987007265245305171  PLWABN: 9811565865505606  BIBSYS: 4016005  BNE: XX874154  BnF: cb120297944 (data)  CANTIC: a10122813  CiNii: DA04578589  GND: 119063077  ICCU: CUBV065242  ISNI: 0000 0001 2276 0850  LCCN: n50047619  LNB: 000117743  MusicBrainz: b9624dfd-8efc-4c3c-9d6b-dc128653cca7  NKC: kup19950000063961  NLA: 35706065  NSK: 000396503  NTA: 074271407  RERO: 02-A017558088  SELIBR: 257041  SNAC: w6m335w9  SUDOC: 028468058  Trove: 1050978  VIAF: 7405447   WorldCat (עם VIAF): 7405447 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ססיליה מיירליס".
ציור של ססיליה מאירליס בליסבואה, פורטוגל
משכן אמנויות ע"ש ססיליה מאירליס
סכר נווג'דו

| --- | --- |

 סוג:  סכר כבידה, תחנת כוח הידרואלקטרית 
 סוכר את:  Lancang River 
 אורך:  608 מטר
 ייצור חשמל:  5,850 מגה-ואט
 קואורדינטות:  22°38′15″N 100°25′50″E﻿ / ﻿22.6375°N 100.43055556°E﻿ / 22.6375; 100.43055556
  (למפת הרפובליקה העממית של סין מוגדלת) בייג'ינג שאנגחאי צ'ונגצ'ינג שנג'ן הונג קונג צ'נגדו שניאנג שיאן חרבין אורומצ'י שינינג רוסיה מונגוליה קזחסטן קיר. ט. פק. הודו נפאל ב. בנ. מיאנמר תאי. לא. וי. הפ. ד.ק צ.ק יפןסכר נווג'דו(למפת הרפובליקה העממית של סין רגילה) בייג'ינג שאנגחאי צ'ונגצ'ינג שנג'ן הונג קונג צ'נגדו שניאנג שיאן חרבין אורומצ'י שינינג רוסיה מונגוליה קזחסטן קיר. ט. פק. הודו נפאל ב. בנ. מיאנמר תאי. לא. וי. הפ. ד.ק צ.ק יפןסכר נווג'דו(למפת יונאן רגילה) קונמינג סצ'ואן צ'ו. גוויג'ואו גואנגשי וייטנאם לאוס מיאנמר טיבטסכר נווג'דו(למפת יונאן מוגדלת) קונמינג סצ'ואן צ'ו. גוויג'ואו גואנגשי וייטנאם לאוס מיאנמר טיבטסכר נווג'דו
 
סכר נוּוֹג'דוּ  (בסינית: 糯扎渡大坝, פין-יין: Nuòzhādù dàbà) הוא סכר סוללה על המקונג ביונאן שבדרום-מערב סין. הסכר מתנשא לגובה של מעל 261 מטרים, ויוצר מאגר עם קיבולת רגילה של 21.749 מיליון מטרים מעוקבים של מים, בגובה של 812 מטרים מעל פני הים. מטרת הסכר היא הפקת חשמל בשיטה הידרואלקטרית יחד עם בקרת שיטפונות וזרימה. הסכר תומך בתחנת כוח עם תשעה גנרטורים, כל אחד בהספק של 650 מגה-וואט. כושר הייצור הכולל של תחנת הכוח הוא 5,850 מגה-וואט. בניית הפרויקט החלה ב-2004; הגנרטור הראשון של הסכר חובר לרשת החשמל ב-6 בספטמבר 2012 והגנרטור האחרון ביוני 2014. הבנייה והניהול של הפרויקט בוצעו על ידי "Huaneng Power International Ltd". בעלת זיכיון לבנות, להחזיק ולהפעיל סכרים הידרואלקטרים בקטע של נהר המקונג בסין.
הערות שוליים

↑  "Nuozhadu Hydropower Project" (PDF). Chinese National Committee on Large Dams. נבדק ב-6 בינואר 2011. {{cite web}}:  (עזרה)
↑  "Yunnan's largest hydroelectric dam goes online". Go Kunming. אורכב מ-המקור ב-6 בינואר 2019. נבדק ב-15 במאי 2013. {{cite web}}:  (עזרה)
↑  Harris, Michael. "Last turbine unit in operation at Chian's 5,850-MW Huaneng Nuozhadu hydropower plant". Hydro World. נבדק ב-19 בנובמבר 2014. {{cite web}}:  (עזרה)
סכר עצירה

סכר עצירה על נהר האוהיו בסמוך לאולמסטד (Olmsted), אילינוי, נבנה במטרה להקים את סכר אולמסטד
סכר עצירה במהלך בניית תאי שיט בסכר מונטגומרי פוינט (Montgomery Point Lock and Dam)
סכר עצירה הוא מונח מתחום הנדסת משאבי מים וסביבה, סכר או מחסום זמני הבנוי בתוך גוף מים או זוג מחסומים הבנויים לאורך גוף מים היוצרים מתחם מגודר והמאפשרים לשאוב את המים מהמתחם על מנת ליצור סביבת עבודה יבשה כדי לבצע מיזמי בנייה גדולים. מתחמים מגודרים בעזרת סכרי עצירה משמשים בדרך כלל לבניית אסדות קידוח, נציבים של גשרים ומבני תמיכה הנבנים בתוך או מעל למים. סכרי עצירה אלו הם בדרך כלל מבני פלדה שרותכו עם מרכיבים הבנויים מקִיר-מִשְׁגָּמִים (sheet pile wall) וקורות עץ. לאחר שעבודת הבנייה מסתיימת נוהגים לפרק מבנים אלו.
עבור בניית סכרים נוהגים לבנות שני סכרי עצירה. אחד במעלה הזרם מעל אתר הסכר המיועד והשני במורד הזרם, לאחר שנבנו קודם לכן מנהרות הטיה או תעלות הטיה במטרה שמי הנהר יוסטו מאתר בניית הסכר. מטרת סכר העצירה במעלה הנהר להסיט את מי הנהר אל תעלות ההטיה, ומטרת סכר העצירה במורד הנהר למנוע את חזרת המים ממוצא תעלת ההטיה אל אתר הסכר. סכרי עצירה אלו הם בדרך כלל סכרי סוללה קונבנציונליים הבנויים מאדמה וסלעים, אם כי במקרים מסוימים נעשה שימוש גם בבטון. בדרך כלל לאחר השלמת הסכר ומבני העזר שלו מסלקים את סכר העצירה שבמורד הזרם, והסכר שבמעלה הזרם מוצף לאחר שתעלת ההטיה נחסמת והמאגר מאחורי הסכר מתחיל להתמלא. כתלות בגאוגרפיה של אתר הסכר, בחלק מהמקרים בונים סכר עצירה בצורת האות U יחד עם בניית חצי מהסכר. כאשר חצי זה מושלם מסלקים את סכר העצירה ובונים סכר חדש דומה בצד הנגדי של הנהר על מנת לאפשר את בניית החצי השני של הסכר.
לעיתים משתמשים בסכרי עצירה במספנות, כאשר זה בלתי מעשי להציב ספינה במבדוק יבש לשם תיקונים או שינויים. דוגמה לסוג שינוי כזה הן פעולות מסוימות הנעשות לשם הארכת ספינה.
הערות שוליים

↑  1911 Encyclopædia Britannica/Cofferdam
1 2  What Is a Cofferdam System?
סרט סטודנטים

סרט סטודנטים הוא סרט שהופק במסגרת לימודיהם האקדמיים של יוצריו בבית ספר לקולנוע. סרט סטודנטים מכונה לעיתים גם סרט גמר, אם בית הספר לקולנוע אשר במסגרתו נעשה הסרט הכיר בו כפרויקט גמר הלימודים של יוצריו.
סרטי סטודנטים הם, בדרך כלל, סרטים קצרים, ולא סרטים באורך מלא. עם זאת, ישנן מספר דוגמאות של במאים, אשר סרטם העלילתי הראשון באורך מלא מבוסס על עלילת סרט הגמר שלהם (כגון: "כנפיים שבורות", "חתונה מאוחרת", "יוסי וג'אגר", "נגוע", "אפס ביחסי אנוש").
מאז 1986, מתקיים בישראל פסטיבל בינלאומי לסרטי סטודנטים.
סויוז 31

סויוז 31 (ברוסית: Союз-31) היא חללית מסדרת סויוז שהמריאה ב-26 באוגוסט 1978 מקוסמודרום בייקונור שבקזחסטן במסגרת תוכנית אינטרקוסמוס.
צוות

ואלרי ביקובסקי - מפקד
גרמניה המזרחית זיגמונד יאן- קוסמונאוט חוקר
צוות גיבוי

ויקטור גורבטקו - מפקד
גרמניה המזרחית אברהארד קולנר- קוסמונאוט חוקר